**Հ Ի Մ Ն Ա Վ Ո Ր ՈՒ Մ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ 2017 ԹՎԱԿԱՆԻ ԴԵԿՏԵՄԲԵՐԻ 28-Ի N 1725-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

1. **Անհրաժեշտությունը**

Սույն որոշման նախագծի ընդունումը պայմանավորված է «ԱՐՄՀՈԼԴԻՆԳ» փակ բաժնետիրական ընկերության արտահանման ծրագրի ընկերությունների ցանկից՝ «ԶԵՆՈՆ- ՍՏՐՈՅԻՆՎԵՍՏ» ՓԲԸ-ի կողմից արտահանման ցանկից դուրս գալու դիմումով և «ԱՐՄՀՈԼԴԻՆԳ» ՓԲԸ-ից անկախ գործունեություն իրականացնելու ցանկությամբ։

1. **Ընթացիկ իրավիճակը և խնդիրները**

Ընկերության կողմից առաջիկա ութ տարիների ընթացքում նախատեսվում է իրականացնել արտահանման ծրագիր, որը միտված է ապրանքների, աշխատանքների և ծառայությունների արտահանման խթանմանը և դիվերսիֆիկացմանը, միջազգային շուկայում հայկական ապրանքների առաջմղմանը:

1. **Տվյալ բնագավառում իրականացվող քաղաքականությունը**

Արտահանման ուղղվածություն ունեցող ընկերություններին պետական աջակցության ցուցաբերում` ներդրումների խթանում, նոր աշխատատեղերի ստեղծում:

1. **Կարգավորման նպատակը և բնույթը**

Նպաստել Ընկերության կողմից իրականացվող արտահանման ծրագրին:

1. **Նախագծի մշակման գործընթացում ներգրավված ինստիտուտները և անձիք**

Նախագիծը մշակվել է ՀՀ էկոնոմիկայի նախարարության կողմից։

1. **Ակնկալվող արդյունքը**

Նախագծի ընդունումը թույլ կտա աջակցել Ընկերության կողմից իրականացվող արտահանման ծրագրին, որի արդյունքում կիրականացվեն ներդրումներ և կստեղծվեն նոր աշխատատեղեր:

1. **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

«Հայաստանի Հանրապետության կառավարության 2017 թվականի դեկտեմբերի 28-ի N 1725-Ա որոշման մեջ փոփոխություն կատարելու մասին» որոշման նախագիծը բխում է ՀՀ կառավարության 2021-2026թթ. ծրագրի «2.1 Մշակող արդյունաբերություն» կետից։

1. **Այլ տեղեկություններ (եթե այդպիսիք առկա են)**

Այլ տեղեկություններ առկա չեն:

Հայաստանի Հանրապետության կառավարության 2017 թվականի դեկտեմբերի 28-ի N 1725-Ա որոշման մեջ փոփոխություն կատարելու մասին» որոշումն ընդունելու կապակցությամբ պետական բյուջեում (կամ տեղական ինքնակառավարման մարմնի բյուջեում) ծախսերի կամ եկամուտների էական ավելացում կամ նվազեցում չի նախատեսվում:

Հայաստանի Հանրապետության կառավարության 2017 թվականի դեկտեմբերի 28-ի N 1725-Ա որոշման մեջ փոփոխություն կատարելու մասին» որոշման ընդունմամբ այլ իրավական ակտերի ընդունման անհրաժեշտություն չի նախատեսվում: